armvectores/hy_wikipedia_2023 huggingface dataset:
Ուանկայո

Ուանկայո (իսպ.՝ Huancayo, կեչուա՝ Wankayu), քաղաք Պերուի կենտրոնական հատվածում, Ուանկայո նահանգի և Խունին դեպարտամենտի վարչական կենտրոնը։ Գտնվում է ծովի մակերևույթից 3271 մետր բարձրության վրա, քաղաքի բնակչությունը կազմում է 323.054 մարդ։ Ուանկայոն Պերուի կենտրոնական շրջանի մշակութային և առևտրային կենտրոնն է։


== Պատմություն ==
Ժամանակակից Ուանկայոյի տեղում հնագույն հայտնի բնակավայրերը ուանկաների մշակույթի գյուղերն են։ Մ.թ.ա. մոտ 500 թվականին այս տարածքը մտել է Ուարի պետության կազմի մեջ։ Չնայած ինկերի զավթողական հարձակումներին դիմադրությանը՝ Ուանկան 1460 թվականին ջախջախվել է Պաչակուտեկի զորքերի կողմից։ Արդյունքում քաղաքը դարձել է ինկերի Տուանտիսույու պետության կարևոր կենտրոն։
Իսպանական գաղութացման մեկնարկից հետո քաղաքը Պերուում դարձել է իր նշանակությամբ երկրորդ քաղաքը Հաուխա քաղաքից հետո, որը Ֆրանսիսկո Պիսարոն ժամանակավոր մայրաքաղաք է  դարձրել նախքան մայրաքաղաքի գործառույթները Լիմա տեղափոխելը։
1570 թվականին Պերուի փոխնախագահ Ֆրանսիսկո դե Տոլեդոն Ուանկայոն դարձրել է Ուանկայո պրովինցիայի կենտրոն։ 1572 թվականի հունիսի 1-ին պաշտոնապես հիմնադրվել է քաղաքը, որի լրիվ անունը իսպաներեն Սանտիսիմա-Տրինիդադ դե Ուանկայո  էր։
Պերուի անկախության համար պատերազմից հետո 1820 թվականի նոյեմբերի 20-ին Ուանկայոն ընդգրկվել է երիտասարդ հանրապետության կազմում։ 1831 թվականին քաղաքում կառուցվել է Մայր տաճար և Ուանկայոն դարձել է արքեպիսկոպոսության կենտրոն։
1854 թվականին Ուանկայոյում ստորագրվել է Պերուում ստրկությունը վերացնող օրենք, ի պատիվ այդ իրադարձության՝ Սահմանադրության հրապարակում՝ քաղաքի կենտրոնում կանգնեցվել է հուշարձան։
1969 թվականին տեղի է ունեցել երկու երկրաշարժ, որոնք զգալի վնասներ են հասցրել, ավերվել են տներ, կամուրջներ, երկաթուղային ճանապարհ, տարբեր գնահատականներով զոհվել է 800-1000 մարդ։ Քաղաքի շրջանում ևս մոտ 300 մարդ Է զոհվել երկրաշարժից հետո տեղի ունեցած սողանքների պատճառով։
Ներկայումս քաղաքը դարձել է ժողովրդական ձկնորսության հայտնի արտադրանքների  նշանակալի բիզնես կենտրոն, և ժողովրդական տոների համար, ինչպես քաղաքում այնպես էլ մոտակա բնակավայրերում։ Չնայած քաղաքի բուռն զարգացմանը՝ այնտեղ պահպանվել են գաղութային շրջանի շինություններ, թեև ընդհանուր առմամբ ժամանակակից շինությունները գերակշռում են Ուանկայոյում։ Ուանկայոյից 18 կմ դեպի հյուսիս գտնվում է Հուախա քաղաքի օդանավակայանը, թեև Լիմայից ժամանածների մեծ մասը ցամաքային տրանսպորտից են օգտվում։


== Ծանոթագրություններ ==


== Արտաքին հղումներ ==
Քաղաքապետարանի պաշտոնական կայքը (իսպ.)
Ուանկայոյի արքեպիսկոպոսարանի կայքը (իսպ.)
Ուանկայոյի ինտերնետ համայնք (իսպ.)
Ոչ պաշտոնական կայք (իսպ.)
Կապլունովկա (գյուղ, Կրասնոկուտի շրջան)

Անվան այլ կիրառումների համար տե՛ս՝ ԿապլունովկաԿապլունովկա (ուկրաիներեն՝ Каплунівка), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1688 թվականին։
2001 թվականի տվյալներով Կապլունովկա գյուղում բնակվում էր 855 մարդ։ Բնակավայրը զբաղեցնում է 5,63 կմ² տարածք։ Բնակչության խտությունը կազմում էր 151,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Պուշկինի անվան թիվ 8 դպրոց (Երևան)

Ալեքսանդր Պուշկինի անվան թիվ 8 դպրոց, հանրակրթական դպրոց Երևանի Կենտրոն վարչական շրջանում։


== Պատմություն ==
Ալեքսանդր Պուշկինի անվան դպրոցը ձևավորվել է 1936 թվականի դեկտեմբերի 30-ին Մաքսիմ Գորկու և Ստեփան Շահումյանի անվան դպրոցներում գործող ռուսական բաժինների հիման վրա ձևավորված ռուսական դպրոցի և 1937 թվականի փետրվարին այդ դպրոցներին միացած թիվ 3 ռուսական դպրոցի հիման վրա։ Ռուս մեծագույն բանաստեղծի անունով կոչվել է նրա մահվան 100-րդ տարելիցին՝ 1937 թվականին։
1938 թվականին, Ալեքսանդր Պուշկինի անվան դպրոցից առանձնանալով, հիմնադրվել են Ասքանազ Մռավյանի, Վլադիմիր Մայակովսկու և Վ. Չկալովի, Ֆ. Ձերժինսկու, Անտոն Չեխովի անվան դպրոցները։
Պուշկինի անվան դպրոցն առաջին շրջանավարտներն ունեցել է 1937-1938 ուստարում։
Դպրոցի բակում տեղադրված է Ալեքսանդր Պուշկինի կիսանդրին (քանդակագործ՝ Գրիգոր Ահարոնյան), որն ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։ Շենքի հեղինակը ճարտարապետ Սամվել Սաֆարյանն է։


== Տնօրեններ ==
Հրայր Սերգեյի Բոյաջյան, 1937-1941 թվականներ
Մարգարիտա Բոգդանի Ղազարյան, 1941-1958 թվականներ
Բորիս Աբրահամի Բաղդասարյան, 1958-1962 թվականներ
Արփիկ Նիկոլայի Ղազարյան (Անտոնյան), 1962-1966 թվականներ
Միլադա Սենիկի Խուբլարյան, 1966-1973 թվականներ
Ալբերտ Միքայելի Բեգլարյան, 1973-1991 թվականներ
Մարիետտա Վազգենի Մատղաշյան,1991-2013 թվականներ
Նատալյա Գարրիի Ստեփանյան, 2013 թվականից


== Շրջանավարտներ ==


== Պատկերասրահ ==

		
		
		


== Տես նաև ==
Ալեքսանդր Պուշկինի կիսանդրի (Երևան)


== Ծանոթագրություններ ==


== Արտաքին հղումներ ==
Պաշտոնական կայք
ბ

Անվան այլ կիրառումների համար տե՛ս՝ Բան (այլ կիրառումներ)
Բանը (վրաց.՝ ბანი) վրացական այբուբենի երկրորդ տառն է։ Թվային արժեքը «2»֊ն է։
Յունիկոդ՝

Ⴁ ։ U+10A1
ბ ։ U+10D1


== Բրայլ ==


== Սինոգլիֆներ ==
Բաբբա - ਬ
Բա (արաբական այբուբենի տառ) - ﺏ
Բեն - Բ, բ
Բեթ (եբրայական այբուբենի տառ) - ב
Բաբբո - બ
Բադեչայ -
Բոբայմայ - บ
Բակարամ - ബ


== Ծանոթագրություններ ==
Հունական բաց համալսարան

Հունական Բաց համալսարան (հուն․՝ Ελληνικό Ανοικτό Πανεπιστήμιο, անգլ.՝ Hellenic Open University), հունական պետական համալսարան, որը գտնվում է Պատրաս քաղաքում։ Աշխատում է  Բրիտանական Բաց համալսարանի օրինակով և ապահովում է բացառապես հեռավար ուսուցում բակալավրի և ասպիրանտուրայի մակարդակով։ Հունաստանի միակ պետական և լիովին հավատարմագրված հեռավար ուսուցման համալսարանն է։


== Պատմություն և գործունեություն ==
Հունաստանի բաց համալսարանը հիմնվել է 1992  թվականին, բայց աշխատանքը սկսել է 1997 թվականից։ Առաջին 5000 ուսանողներն ընդունվել են 1999 թվականին։ Նույն թվականին էլ աշխատանքի են ընդունվել առաջին 15 գիտաշխատողները։ ԲՈՒՀ-ի վարչական անձնակազմը բաղկացած է մոտ 200 մարդուց։ Համալսարանը բաղկացած է մի քանի դպրոցներից.

Հումանիտար գիտությունների դպրոց
Հասարակական գիտությունների դպրոց
Գիտության և տեխնիկայի դպրոց
Կիրառական արվեստի դպրոցԱսպիրանտական կրթության համար Պատրասի Բաց համալսարանը համագործակցում է Վրոցլավի տնտեսագիտական համալսարանի հետ։
Համալսարանը մասնակցում է Լեոնարդո դա Վինչիի ծրագրին, իրականացնում է Եվրոպական հանձնաժողովի անընդհատ կրթություն և հանդիսանում է Էրասմուս փոխանակման ծրագրի անդամ։


== Համագործակցություն ==
Հունական Բաց համալսարանը համագործակցում է Եվրոպայի այլ բարձրագույն ուսումնական հաստատությունների հետ.

Բրյուսելյան բաց համալսարան (2011 թվականի դեկտեմբերի 20-ից)
Կիպրոսի բաց համալսարան (2013 թվականի մարտի 1-ից)
Նիկոսիայի համալսարան (2013 թվականի հունիսի 1-ից)
Կիպրոսի Եվրոպական համալսարան (2013 թվականի օգոստոսի 1-ից)
Harocopio University (2014 թվականի փետրվարի 6-ից)
Արևմտյան Մակեդոնիայի համալսարան (2016 թվականի մարտի 9-ից)
Թեսալիայի համալսարան (2016 թվականի մարտի 9-ից)Համալսարանը ըստ մեծության Հունաստանի վեցերորդ պետական համալսարանն է։ Արժանացել է Հունաստանի Կրթության նախարարության գերազանցության նշանի։


== Տես նաև ==
Կրթությունը Հունաստանում
Հունաստանի բուհերի ցանկ


== Ծանոթագրություններ ==


== Արտաքին հղումներ ==
Պաշտոնական կայք (հուն.)
Hellenic Open University - Distance Learning joint MBA Programme Archived 2016-05-10 at the Wayback Machine. (անգլ.)
Elliniko Anoikto Panepistimio (անգլ.)
Դեեսա դե Ռոմանոս

Դեեսա դե Ռոմանոս (իսպ.՝Dehesa de Romanos), բնակավայր և մունիցիպալիտետ Իսպանիայում։ Գտնվում է Պալենսիա գավառում, ինքնավար Կաստիլյա և Լեոն մարզում։ Մունիցիպալիտետի մի մասը գտնվում է Բաեդո Օխեդա շրջանում։ Բնակչությունը՝ 40 մարդ (2010 թվականի տվյալներով)։


== Բնակչություն ==


== Ծանոթագրություններ ==
Արսար (այլ կիրառումներ)

Արսար, կարող է վերաբերել՝

Արսար -  լեռնագագաթ Հայաստանի  Գեղարքունիքի մարզի և Ադրբեջանի սահմանագլխին
Արսար - լեռնագագաթ Հայաստանի Տավուշի մարզում
Լես (գետ)

Անվան այլ կիրառումների համար տե՛ս՝ Լես (այլ կիրառումներ)Լես (ֆր.՝ Lesse), գետ Բելգիայում, Մաասի աջ վտակը:։


== Աշխարհագրություն ==
Լեսը հոսում է Վալոնիա երկրամասի Լյուքսեմբուրգ և Նամյուր նահանգների տարածքով և Դինան քաղաքից 3 կիլոմետր հեռավորության վրա թափվում է Մաաս գետը։ Նրա ափին են գտնվում Ույե գյուղը, Դինան, Դավերդիս քաղաքները։
Ռոշֆոր համայնքի կազմի մեջ մտնող Ան սյուր Լես գյուղի մերձակայքում գետն ամբողջությամբ գետնի տակ է անցնում և հոսում է կրաքարային կազմություն ունեցող քարանձավների միջով։ Լեսի ափերին ընկած քարանձավներից շատերը հնագիտական կարևոր վայրեր են։ Դրանցից են Trou de Chaleux, Trou des Nutons և Trou du Frontal այրերը։


== Հիդրոգրաֆիա ==
Լես գետի երկարությունը 94 կմ է։ Ջրի միջին ծախսը ենթակա է զգալի փոփոխությունների. գետաբերանի մոտ՝ Անսերեմ գյուղի մերձակա հատվածում 1995-2004 թվականներին իրականացված դիտումների արդյունքում գրանցվել է 19 մ³/վրկ. միջին ցուցանիշը։ Ընդ որում՝ առավելագույն ցուցանիշը գրանցվել է 1995 թվականին՝ 26,1 մ³/վրկ., նվազագույնը՝ 1996 թվականին՝ 10,8 մ³/վրկ.:


== Տես նաև ==
Ակունք և Գետաբերան


== Ծանոթագրություններ ==
Տիժուկասի գավառ

Տիժուկասի  (պորտ.՝ Microrregião de Tijucas), գավառ Բրազիլիայում՝ Սան Պաուլու նահանգի կազմում։ Մտնում է Կամպինաս մարզի մեջ։ Բնակչությունը կազմում է 74 198 մարդ՝ 2005 թվականի տվյալներով։ Զբաղեցնում է 2127,692  կմ² տարածք։ Բնակչության խտությունը՝ 34,9  մարդ/կմ²։


== Վիճակագրություն ==
Համախառն ներքին արտադրանքը կազմել է 647 258 167,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9 007,80 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,813։


== Գավառի կազմ ==
Գավառի կազմի մեջ են մտնում հետևյալ համայնքները.

Անժելինա
Կանելինիա
Տիժուկաս
Ֆիններեն

Ֆիններեն( suomi սուոմի , կամ suomen kieli սուոմեն կիելի), Ֆինլանդիայի բնակչության մեծամասնության (92% ըստ 2006 թ. տվյալների ) և Ֆինլանդիայից դուրս բնակվող էթնիկ ֆինների լեզուն է։ Ֆիններենը Ֆինլանդիայի պետական լեզուներից մեկն է և պետականորեն ընդունված փոքրամասնության լեզու է Շվեդիայում։ Շվեդիայում օգտագործվում են և՛ ավանդական ֆիններենը, և՛ «մեյանկիելի» (Meänkieli) կոչվող ֆիննական բարբառը։ Դրանից բացի հյուսիսային Նորվեգիայում օգտագործվում է նաև մեկ այլ ֆիննական բարբառ՝ կվեն լեզուն՝ որպես Նորվեգիայում պետականորեն ընդունված փոքրամասնության լեզու։ 
Ֆիններենը ուգրո-ֆիննական լեզուների ընտանիքի նույնանուն անդամ լեզու է և իր տիպոլոգիայով պատկանում է միաձուլվող  և ագգլուտինատիվ լեզուների դասին։ Ֆիններենում ձևափոխվում են գոյականների, ածականների, դերանունների, թվականների և բայերի ձևերը՝ կախված նախադասության մեջ դրանց կատարած դերից։


== Քերականություն ==
Ֆիններենն ագլուտինատիվ (կցական) լեզու է։ Ֆինլանդիայի տարածքում կա ֆիններենի 7 բարբառ։ Նկատվում է բարբառների համահարթում։ Ֆիններենի համար բնորոշ է ձայնավորների հաճախությունը (խոսքի շղթայում 100 ձայնավորին ընկնում է 96 բաղաձայն), բաղաձայնների աստիճանների հերթագայումը և ձայնավորների ներդաշնակությունը։ Հոլովման համակար գում կա 15 հոլով։ Անվանական սեռի կարգը բացակայում է։ Բայն ունի 2 սեռ (ներգործական և կրավորական), 4 խոնարհում, 4 ժամանակ։ Գիրը լատիներեն այբուբենի հիմքի վրա է։


== Տես նաև ==
Պաշտոնական լեզուների ցանկ
Լեզվաընտանիքների ցանկ
Լեզուների ցանկեր


== Ծանոթագրություններ ==


== Արտաքին հղումներ ==
GeoNames
Ethnologue
Finnish language on Ethnologue Archived 2012-04-18 at the Wayback Machine.
The Finnish language --- a list of resources Archived 2005-02-12 at the Wayback Machine.
Lexicon of Early Indo-European Loanwords Preserved in Finnish


=== Բառարաններ ===
English-Finnish-English Dictionary Archived 2010-07-15 at the Wayback Machine.
Collection of Finnish bilingual dictionaries
Finnish Etymological Dictionary by Andras Rajki Archived 2008-12-22 at the Wayback Machine.
English-Finnish and Russian-Finnish Dictionary Archived 2015-05-10 at the Wayback Machine.


=== Դասագրքեր ===
English-Finnish vocabulary quizzes
The 2 253 possible forms of the Finnish noun kauppa 'shop'
Discussion about the Finnish Language Archived 2009-04-10 at the Wayback Machine.
Բաիզո

Բաիզո  (իտալերեն՝ Baiso), համայնք Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը ըստ 2001 թվականի տվյալների կազմում է 3345 մարդ։ Բնակչության միջին խտությունը՝ 43,3 մարդ/կմ²։ Զբաղեցնում է 75,27 կմ² տարածք։ Փոստային ինդեքս՝ 42031։ Հեռախոսային կոդը՝ 0522։
Բաիզոն սահմանակից է Կարպինետի, Կաստելարանո, Պրինյանո սուլա Սեկիա, Տոանո, Վիանո մունիցիպալիտետներին։
Կոմունայի հովանավորն է Սուրբ Լավրենտին։ Տոնը նշվում է օգոստոսի 10-ին։


== Արտաքին հղումներ ==
Պաշտոնական կայք (իտալ.)
Վալեն (Էն)

Վալեն (ֆր.՝ Valeins) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Տուասսե կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի INSEE կոդը՝ 01428։


== Աշխարհագրություն ==

Կոմունան Փարիզ քաղաքից գտնվում է 360 կմ հարավ-արևելք, Դեպի հյուսիս՝ Լիոն քաղաք, 40 կմ է և 30 կմ արևմուտք Բուրկ ան Բրեսից։


== Կլիմա ==
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։


== Բնակչություն ==
Կոմունայի բնակչությունը 2010 թվականին կազմել է 88 մարդ։


== Քաղաքապետեր ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 52 մարդկանցից 39-ը տնտեսապես ակտիվ են եղել, 13-ը՝ պասիվ (ակտիվության ցուցանիշը` 75,0% է, 1999 թվականին՝ 75,6%)։ 39 ակտիվ բնակիչներից աշխատել են 38-ը (20 տղամարդ, 18 կին), գործազուրկ է եղել 1 կին։ 13 պասիվներից 2 հոգի եղել են աշակերտ կամ ուսանող, 9-ը՝ թոշակառու, 2 պասիվ են եղել այլ պատճառներով։


== Ծանոթագրություններ ==


== Արտաքին հղումներ ==
«Վալեն» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-06-04 
«Վալեն» (ֆրանսերեն)։ cassini.ehess.fr։ Վերցված է 2014-06-04
Վասկովո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՎասկովոՎասկովո (ռուս.՝ Васьково), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բելի կղզի (Սանկտ Պետերբուրգ)

Բելի, ոչ մեծ արհեստական կղզի Նևա գետի աջ կողմում։ Տարածքը 55 հեկտար է։


== Աշխարհագրություն ==
Բելի կղզին կամուրջով կապվում է Կանոներսկի կղզու հետ, որը գտնվում է հարավ-արևելքում։ Բելի կղզում Կենտրոնական աէրացիոն կայան կա։ Այն գտնվում է Կիրովսկի շրջանում։


== Պատմություն ==
Մինչև 20-րդ դարի կեսերը այդ վարյում էր գտնվում Բելայա օտմելը (առափնյա ծանծաղուտ)։ Հավանաբար այդ անունը սպիտակ ավազից էր։ Այնուհետև որոշվեց լիարժեք արհեստական կղզի կառուցել։


== Ծանոթագրություններ ==
Աստերոիդների ցանկ (208801-208900)

Աստերոիդների ցանկ (208701-208800)  • Աստերոիդների ցանկ  • Աստերոիդների ցանկ (208901-209000)
 Աստերոիդների ցանկ (208701-208800)  • Աստերոիդների ցանկ  • Աստերոիդների ցանկ (208901-209000)
Չալմիջա

Չալմիջա, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կուկրի

Կուկրի, կխուկրի կամ կուկուրի (նեպալ.՝ खुकुरी), նեպալական ազգային դանակ։ Հիմնականում օգտագործվում է գուրկխերի կողմից։


== Պատմություն ==
Կուկրին ունի «բազեի թևի» տեսք։ Ասվում է, որ կուկրին առաջացել է հին հունական կոպիս թրից։ Հունական կոպիսից առաջացած կուկրին Նեպալ է բերվել Ալեքսանդր Մակեդոնացու արշավանքների ժամանակ՝ Ք.ա. IV դարում։
Այլ տվյալների համաձայն կուկրին Նեպալ է բերվել Աֆրիկայից՝ Ք.ա. IV դարում։ Նեպալից էլ տարածում է գտել դեպի Բալկաններ։ Կուկրին համարվում է աշխարհի ամենահին սառը զենքերից մեկը և դարերի ընթացքում չի ենթարկվել ոչ մի փոփոխության։
Մարդկությանը հասած ամենահին կուկրին պահպանվում է Նեպալի ազգային թանգարանում։ Այն XIV-XV դարերի սառը զենք է։ Հին կուկրիները չեն պահպանվել մետաղի վատ որակի պատճառով։


== Տեսք ==

Կուկրին դրվում է պատյանի մեջ։ Այդ պատյանը պատրաստված է փայտից, պատված ցլի կաշվով և երկաթի թիթեղով։ Կուկրիի «պոչը» պատրաստված է փայտից և ամրացված է ցլի պոզի մեջ։


== Տարատեսակներ ==
Կատրիմորաս - շքերթային կուկրի, թանկարժեք, զարդարված
Բունսպատի և Սիրուպատի - ռազմական
Անգ Կխոլա և Բխոդջպուրի - աշխատանքային դանակ, լայն տերևի տեսքով
Ջանավար Կատնե - յուրահատուկ տարատեսակ, հաստ


== Ծանոթագրություններ ==
Սկոտի շրջան (Արկանզաս)

Սկոտ (անգլ.՝ Scott County), ԱՄՆ Արկանզաս նահանգի շրջաններից մեկը։ Ընդհանուր տարածությունը 2.315 կմ² է, բնակչությունը՝ 11.233 մարդ (2007 թ. տվյալներով)։ Շրջկենտրոնն է Ուոլդրոն բնակավայրը։ Կազմավորվել է 1833 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքումArchived 2011-08-12 at the Wayback Machine.
Կովալևկա (գյուղ, Նիկոլաևի շրջան)

Անվան այլ կիրառումների համար տե՛ս՝ ԿովալևկաԿովալևկա (ուկրաիներեն՝ Ковалівка), գյուղ Ուկրաինայի Նիկոլաևի մարզի Նիկոլաևի շրջանում։ Հիմնադրվել է 1791 թվականին։
2001 թվականի տվյալներով Կովալևկա գյուղում բնակվում էր 2 031 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նեստերովսկայա

Նեստերովսկայա (ռուս.՝ Нестеровская), ստանիցա Ռուսաստանի Ինգուշեթիա հանրապետության Սունժենսկի շրջանի կազմում։
Բնակչությունը 2011 թվականին գրանցված տվյալներով կազմում էր 22034 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մականախաղի կենտրոն (Կազան)

Մականախաղի կենտրոն (թաթ.՝ Чирәм хоккее үзәге), մարզական կառույց Ռուսաստանի Կազան քաղաքում (Թաթարստան)։ 2013 թվականի Ամառային ունիվերսիադայի օբյեկտներից մեկն է։ Կենտրոնը ներառում է մականախաղի երկու խաղադաշտ։


== Պատմություն ==
Կազանում մականախաղի պատմությունը սկսվում է 1980-ական թվականներից, երբ Կազանի քիմիկատեխնոլոգիական ինստիտուտում ստեղծված «Բուրևեստնիկ» թիմը սկսեց ելույթներ ունենալ Խորհրդային Միության տարբեր մրցաշարերում։ 2000-ական թվականներին Թաթարստանի «Դինամո» մարզական ընկերությունը մարզաձևը մասսայականացնելու փորձ արեց, որի արդյունքում ավելացավ ակումբների թիվը։
Մականախաղի կենտրոնի նախագծումը սկսվել է 2005 թվականին «ԳիպրոՎՏԻ» ԲԲԸ-ի կողմից։
2007 թվականի հոկտեմբերին Մականախաղի կենտրոնը կառուցվեց, որը դարձավ երկրում առաջին և միակ մասնագիտացված կենտրոնը։ Օբյեկտի շինարարությունն իրականացրել է «Թաթինվեստգրաժդանպրոյեկտ» պետական ունիտար ձեռնարկությունը։ Կենտրոնը բացվել է 2007 թվականի սեպտեմբերի 9-ին։ Բացվելուց հետո նույն թվականին օբյեկտում տեղի է ունեցել «Challenge 1» տղամարդկանց թիմերի Եվրոպայի առաջնությունը։
Մարզադաշտի տարածքում 2013 թվականի հուլիսի 7-15-ին Ամառային ունիվերսիադայի շրջանակներում տեղի են ունեցել մականախաղի տղամարդկանց և կանանց մրցումները։
Կենտրոնում մարզումներն են անցկացնում Սուպերլիգայի թիմերը։


== Համալիր ==
Գլխավոր մարզադաշտի տրիբունաները տեղավորում են 2400 հանդիսատես (այլ աղբյուրների համաձայն՝ 1000 մարդ)։ Կենտրոնն ունի նաև ուսումնական մարզադաշտ, ամբողջ օբյեկտի մակերեսը 4513 քառակուսի մետր է։ Կենտրոնի մաս կազմող մականախաղի երկու խաղադաշտերը ձմռան ամիսներին վերածվում են բացօթյա սառցադաշտերի։ Ամռանը դաշտերը կարող են վերափոխվել նաև մինի ֆուտբոի խաղահրապարակների։


== Հասցե ==
Մականախաղի կենտրոնը գտնվում է հետևյալ հասցեով՝ Ռուսաստան,  Կազան, Օրենբուրսկի ուղի, տուն 11։


== Ծանոթագրություններ ==


== Արտաքին հղումներ ==
Մականախաղի կենտրոն
Արեֆևո (գյուղ, Սեմյոնովսկի շրջան)

Արեֆևո (ռուս.՝ Арефьево), գյուղ Ռուսաստանի Նիժնի Նովգորոդի մարզի Սեմյոնովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրիգորովկա (գյուղ, Ելանեցի շրջան)

Անվան այլ կիրառումների համար տե՛ս՝ ԳրիգորովկաԳրիգորովկա (ուկրաիներեն՝ Григорівка), գյուղ Ուկրաինայի Նիկոլաևի մարզի Ելանեցի շրջանում։ Հիմնադրվել է 1802 թվականին։
2001 թվականի տվյալներով Գրիգորովկա գյուղում բնակվում էր 98 մարդ։ Բնակավայրը զբաղեցնում է 0,32 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կորիտնյանի

Կորիտնյանի (ուկրաիներեն՝ Коритняни), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Կորիտնյանի գյուղում բնակվում էր 1 596 մարդ։ Բնակավայրը զբաղեցնում է 2,4 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դաշտակի ջուր (այլ կիրառումներ)

Դաշտակի ջուր, կարող է վերաբերել՝

Դաշտակի ջուր - գետակ Արածանիի ավազանում
Դաշտակի ջուր - գետ Արագածոտնի մարզում
Կոլյադո Մեդիանո

Կոլյադո Մեդիանո (իսպ.՝ Collado Mediano), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Կուենկա-դել-Գվադարամա շրջանում։ Բնակչությունը՝ 6527 մարդ (ըստ 2010 թվականի)։ Տարածքը՝ 22,6 կմ2։ Քաղաքը պրովինցիայի վարչական շրջանից հեռու է 48 կմ։


== Պատկերասրահ ==

		


== Արտաքին հղումներ ==
Collado Mediano: Historia, cultura, naturaleza en Sierra Guadarrama-Alto Manzanares Archived 2007-03-14 at the Wayback Machine.
Instituto de Estadística de la Comunidad de Madrid > Ficha municipal Archived 2007-09-30 at the Wayback Machine.
Instituto de Estadística de la Comunidad de Madrid > Series estadísticas del municipio
Instituto de Estadística de la Comunidad de Madrid > Nomenclátor Oficial y Callejero
պաշտոնական կայք Archived 2008-03-06 at the Wayback Machine.
Sitio oficial del ayuntamiento Archived 2008-03-06 at the Wayback Machine.
Ռոմանկի (գյուղ, Կրեմենչուգի շրջան)

Ռոմանկի (ուկրաիներեն՝ Романки), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Ռոմանկի գյուղում բնակվում էր 14 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվանոպոլ (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԻվանոպոլԻվանոպոլ (ուկրաիներեն՝ Іванопіль), քաղաքատիպ ավան Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Իվանոպոլ քաղաքատիպ ավանում բնակվում էր 3 993 մարդ։ Բնակավայրը զբաղեցնում է 11,45 կմ² տարածք։ Բնակչության խտությունը կազմում էր 348,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կարաիդելի շրջան

Կարաիդելի շրջան (ռուս.՝ Караидельский район, բաշկիրերեն՝ Ҡариҙел районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1932 թվականին։ Վարչական կենտրոնը՝ Կարաիդել։


== Աշխարհագրություն ==
Շրջանի տարածքի մակերեսը կազմում է 3664 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 27520 մարդ։ Բնակչության խտությունը կազմում էր 7,51 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բոգդանովկա (գյուղ, Վոլոչիսկի շրջան)

Անվան այլ կիրառումների համար տե՛ս՝ ԲոգդանովկաԲոգդանովկա (ուկրաիներեն՝ Богданівка), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Բոգդանովկա գյուղում բնակվում էր 526 մարդ։ Բնակավայրը զբաղեցնում է 1,65 կմ² տարածք։ Բնակչության խտությունը կազմում էր 318,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վագիֆ Մուսթաֆաև

Վագիֆ Բեհբուդ օկլի Մուսթաֆաև (ադրբ.՝ Vaqif Behbud oğlu Mustafayev, օգոստոսի 28, 1953(1953-08-28), Բաքու, Ադրբեջանական ԽՍՀ, ԽՍՀՄ), ադրբեջանցի կինոռեժիսոր, դերասան, Ադրբեջանի ժողովրդական արտիստ, Ադրբեջանի պետական մրցանակի դափնեկիր, «Պատվո շքանշան»-ի դափնեկիր (2018), Եվրասիայի Հեռուստատեսության ակադեմիայի առաջին փոխնախագահ։


== Կենսագրություն ==
Վագիֆ Մուսթաֆաևը ծնվել է 1953 թվականին Բաքվում։ Նախնական կրթությունը ստացել է թիվ 3 դպրոցում։ Ավարտել է Ադրբեջանի ժողովրդական տնտեսության պետական ինստիտուտը, հետագայում՝ Մոսկվայում բարձր ռեժիսորական դասընթացը։ Նա «Ադրբեջանֆիլմ» կինոստուդիայի կողմից նկարահանած մի շարք ֆիլմերի հեղինակ է։ Մուսթաֆաևի ֆիլմերը մրցանակներն են ստացել մի շարք միջազգային փառատոններում։ Պետական մրցանակի դափնեկիր է։ Ադրբեջանի մասնավոր տեղեկատվական-ժամանցային հեռուստառադիոընկերության (Space TV) տնօրենն է։


== Կոչումներ և պարգևներ ==
2000 թվականի դեկտեմբերի 18-ին նրան շնորհվել է Ադրբեջանի արվեստի վաստակավոր գործչի կոչում `ադրբեջանական կինոյի զարգացման գործում ունեցած ավանդի համար։
2013 թվականի օգոստոսի 28-ին Վագիֆ Մուսթաֆաևը պարգևատրվել է «Ադրբեջանի Հանրապետության նախագահի պատվավոր դիպլոմ»-ով`Ադրբեջանում վավերագրական ֆիլմերի ստեղծման գործում ունեցած ներդրման համար։
Վագիֆ Մուսթաֆաևին շնորհվել է Սերբիայի արվեստի ակադեմիայի պատվավոր պրոֆեսոր։ Սերբիայի նախագահ Թոմիսլավ Նիկոլիչի որոշմամբ 2013 թվականի սեպտեմբերի 2-ին Վագիֆ Մուսթաֆաևը շնորհվեց «Սերբական դրոշ» 3-րդ աստիճանի `Ադրբեջանի և Սերբիայի միջև բարեկամական հարաբերությունների զարգացման գործում ունեցած ներդրման համար։
Վագիֆ Մուսթաֆաևը 2015 թվականի մայիսի 8-ին պարգևատրվել է Ռուսաստանի «Բարեկամություն» շքանշանով `Ռուսաստանի և Ադրբեջանի միջև բարեկամության և համագործակցության զարգացման գործում ունեցած մեծ ավանդի համար։
2017 թվականին նա պարգևատրվել է Ուկրաինայի մեդիա աշխատողների ասոցիացիայի կողմից «Согласия» ոսկե մեդալով։
Վագիֆ Մուսթաֆաևը 2018 թվականի օգոստոսի 1-ին պարգևատրվել է «Պատվո» շքանշանով։


== Ծանոթագրություններ ==
Սև չորահաց

«Սև չորահաց» (գերմ.՝ Schwarzer Zwieback), 1971 թվականի կինոֆիլմ, որը նկարահանել է ռեժիսոր Հերբերտ Ռապպապորտը Ելիզավետա Դրաբկինայի համանուն վիպակի հիման վրա։ «Լենֆիլմ» (ԽՍՀՄ) և «DEFA» (ԳԴՀ) կինոստուդիաների համատեղ արտադրություն։ Խորհրդային քննադատությունը ֆիլմն անվանել է  «հերթական նշանակալի ներդրումը Կինոլենինիանայում։ «Էկրան» ամսագիրը կինոֆիլմը դասել է քաղաքական կինոյի շարքին՝ որպես ֆիլմ քաղաքականության և հասարակական կյանքի արդի խնդիրների մասին»։
Ֆիլմը բավականին լայն միջազգային վարձույթ է ունեցել և ներառվել է ավստրիական կինոյի թանգարանի ցուցադրությունումջ (ռեժիսոր Հերբերտ Ռապպապորտը ծնվել է Ավստրո-Հունգարիայում և պատանեկության տարիներին եղել է այդ պետության քաղաքացի)։


== Սյուժե ==
1918 թվականի նոյեմբերին Գերմանիայում տեղի ունեցած հեղափոխությունը, սովն ու սոցիալական ցնցումները արձագանք են գտնում Ռուսաստանում երիտասարդ խորհրդային իշխանությունների մոտ։ Պարենային օգնություն ցուցաբերելու համար կազմավորվում են հաց տեղափոխող գնացքակազմեր։ Նրանցից մեկը, Վ. Ի. Լենինի անձնական հանձնարարությամբ, ուղեկցում է երիտասարդ հեղափոխական Տատյանան։ Ճանապարհին նա հանդիպում է նախկին գերմանացի ռազմագերի Կուրտին։ Նրանց միջև ծագում են ռոմանտիկ հարաբերություններ։ Հացով էշելոնը, չնայած բոլոր դժվարություններին, տեղ է հանում։ Գերմանական հակահեղափոխական զորքերի ջոկատի հետ բախման ժամանակ Տատյանա վիրավորվում է։ Նա վերադառնում է Մոսկվա, իսկ Կուրտը մեկնում է Բեռլին՝ հեղափոխական պայքարը շարունակելու համար։


== Դերերում ==
Նատալյա Վառլեյ – Տատյանա
Ռյուդիգեր Յոզվիգ – Կուրտ
Արտյոմ Կարապետյան – Օլիվետի
Յուրի Կայուրով – Լենին
Յուրի Մեդվեդև – Միրոնով
Վլադիմիր Անտոնիկ
Նիկոլայ Մերզլիկին – Վորոնին
Բրունո Օյա – Ֆրեդ Սթոուն
Ալեքսանդր Լազարև
Սվետլանա Սուխովեյ – Վալյա
Վալենտինա Տալիզինա – Զվորիկինա
Վլադիմիր Տատոսով – Սվերդլով
Վիկտոր Ուրալսկի – Կայումով
Ռոման Մայդանյուկ – մեքենավար
Նատալյա Չետվերիկովա


== Ծանոթագրություններ ==


== Գրականություն ==
Милюков С. «Черные сухари»: снимают «Ленфильм» и «Дефа» // Советская Кубань. – 1971. – 24 марта.


== Արտաքին հղումներ ==
«Սև չորահաց» ֆիլմը Լենֆիլմի կայքում
«Սև չորահաց» DEFA կայքում (գերմ.)
«Սև չորահաց» ֆիլմը «Энциклопедии отечественного кино» կայքում
Ասակա (Ճապոնիա)

Ասակա (ճապ.՝ 朝霞市)՝ քաղաք Ճապոնիայում, որը գտնվում է Սայտամա պրեֆեկտուրայում։ Քաղաքի մակերեսը կազմում է 18,38 կմ², բնակչությունը՝ 133 023 մարդ (2014 թվական, օգոստոսի 1), բնակչության խտությունը՝ 7237,38 մարդ/կմ²։


== Աշխարհագրական դիրք ==
Քաղաքը գտնվում է Հոնսյու կղզու վրա, Սայտամա պրեֆեկտուրայում, Կանտո տարածաշրջան։ Սահմանակից է Սայտամա, Սիկի, Տոդա, Նիդզա, Վակո քաղաքներին։


== Բնակչություն ==
Քաղաքի բնակչությունը 2014 թվականի օգոստոսի 1-ի տվյալներով կազմում է 133 023 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2003-10-20 at the Wayback Machine. (ճապոներեն)
(5836) 1993 MF

(5836) 1993 MF, աստերոիդ ամուրի ընտանիքում։ Հայտնաբերվել է 1993 թվականի հունիսի 22-ին Էլեանորա Հելինի և Քենեթ Լոուրենսի կողմից Պալոմարում։
Միջին հեռավորությունը Արեգակից կազմում է 2,445236 ա. մ., առավելագույնը մոտենում է 1,1439 ա. մ. հեռավորության վրա և հեռանում 3,7466 ա. մ., իսկ Երկրի ուղեծրին աստերոիդը նվազագույնը մոտենում է 0,1931 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1396,62 երկրային օրվա ընթացքում, իր ուղեծրով շարժվելով միջինում 0,257764 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5836) 1993 MF աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիբերթի շրջան (այլ կիրառումներ)

Լիբերթի շրջան, կարող է վերաբերել՝

Լիբերթի շրջան - ԱՄՆ Ջորջիա նահանգի 159 վարչական միավորներից մեկը
Լիբերթի շրջան - ԱՄՆ Տեխաս նահանգի 254 վարչական միավորներից մեկը
Լիբերթի շրջան - ԱՄՆ Ֆլորիդա նահանգի 67 վարչական միավորներից մեկը
Սերգեյ Սմիռնով (երկրաբան)

Անվան այլ կիրառումների համար տե՛ս՝ Սերգեյ Սմիռնով (այլ կիրառումներ)Սերգեյ Սերգեևիչ Սմիռնով (ռուս.՝ Сергей Сергеевич Смирнов, սեպտեմբերի 2 (14), 1895, Իվանովո, Շույի գավառ, Վլադիմիրի նահանգ, Ռուսական կայսրություն - օգոստոսի 20, 1947(1947-08-20), Լենինգրադ, ՌԽՖՍՀ, ԽՍՀՄ), խորհրդային երկրաբան-հանքաբան, ԽՍՀՄ ԳԱ ակադեմիկոս (1943)։
1919 թվականին ավարտել է Պետրոգրադի լեռնային ինստիտուտը, 1919-1941 թվականներին աշխատել է Երկրաբանական կոմիտեում, 1930 թվականին դարձել է Լենինգրադի լեռնային ինստիտուտի պրոֆեսոր։ Հիմնական աշխատությունները վերաբերում են միներալոգիային և հանքառաջացման պրոբլեմներին։ Մշակել է հիդրոթերմալ հանքայնացման զոնալության և մագմատիզմի հետ նրա կապի մասին ուսմունքը։ Օգտակար հանածոների մասին ուսմունքում ստեղծել է մետաղածնական նոր ուղղություն։ Հայտնաբերել և նկարագրել է երկաթի, գունավոր և հազվագյուտ մետաղների մի շարք հանքավայրեր։ Արժանացել է ԽՍՀՄ պետական մրցանակի (1946)։ Պարգևատրվել է Լենինի 3 և Աշխատանքային կարմիր դրոշի շքանշաններով։ 1947 թվականին դարձել է Ֆրանսիական միներալոգիական ընկերության պատվավոր անդամ։


== Ծանոթագրություններ ==
Պտղավան

Պտղավան,
գյուղ Հայաստանի Հանրապետության Տավուշի մարզի Նոյեմբերյանի տարածաշրջանում, Նոյեմբերյան քաղաքից մոտ 12 կմ հյուսիս-արմուտք, Դեբեդ գետի աջ ափին։


== Բնակչություն ==
Ըստ ՀՀ 2011 թ. մարդահամարի արդյունքների` Պտղավանի մշտական բնակչությունը կազմել է 345, առկա բնակչությունը` 271 մարդ։
Ներկայումս բնակիչները հայեր են, որոնց Նախնիների մի մասն այստեղ է եկել Բաքվից, Վարդաշենից, Խանլարից, Մինգեչաուրից։
Պտղավանի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, պտղաբուծությամբ, խաղողի և կերային կուլտուրաների մշակությամբ։


== Առողջապահություն ==
Գյուղում առկա է բուժկետ։


== Տես նաև ==
Պտղավանի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Ռուդբեկիա երկգույն

Ռուդբեկիա երկգույն, աստղածաղկավորների ընտանիքին պատկանող միամյա կամ երկամյա ծաղկաբույս է՝ 30-70 սմ բարձրությամբ, դեղին զամբյուղներով, ոչ խոշոր, կիսագնդաձև-ուռուցիկ կենտրոնով։ Վայրի վիճակում տարածված է հյուսիսային Ամերիկայում։ Ծաղկում է հուլիսից մինչև հոկտեմբեր ամիսներին։
Պահանջկոտ է հողի նկատմամբ։ Աճում է փուխր, սննդանյութերով հարուստ, ստրուկտուրային, բավարար խոնավ հողերում։ Լուսասեր բույս է։ Սերմերը ցանում են արկղերի մեջ մարտի սկզբին։ Սերմնաբույսերը վերատնկում են արկղերում կամ բաց գրունտում, եթե անցել է ուշ գարնանային ցրտահարությունների վտանգը։
Մշակության մեջ հաճախ է հանդիպում բազմամյա ռուդբեկիան, որի բարձրությունը հասնում է մինչև 2 մետրի։ Բարձր է գնահատվում հատկապես այս բույսի լիաթերթիկ ծաղկավոր այլատեսակը, որը կոչվում է «ոսկեգունդ»։ Բազմանում է թփի կիսման միջոցով և սերմերով։
Բազմամյա ռուդբեկիան օգտագործվում է միքսբորդերներում, լանդշաֆտային, ազատ ձևավորումներում, խմբերում։ Ռուդբեկիա բույսի միամյա տեսակն օգտագործվում է ծաղկադեկորատիվ ձևավորումներում։ Հայաստանի Հանրապետությունում կարելի է մշակել ստորին և միջին լեռնային գոտիներում։


== Ծանոթագրություններ ==
Մալինովկա (գյուղ, Բրուսիլովի շրջան)

Անվան այլ կիրառումների համար տե՛ս՝ ՄալինովկաՄալինովկա (ուկրաիներեն՝ Малинівка), գյուղ Ուկրաինայի Ժիտոմիրի մարզի Բրուսիլովի շրջանում։
2001 թվականի տվյալներով Մալինովկա գյուղում բնակվում էր 31 մարդ։ Բնակավայրը զբաղեցնում է 3,75 կմ² տարածք։ Բնակչության խտությունը կազմում էր 8,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիրամարգ

Անվան այլ կիրառումների համար տե՛ս՝ Սիրամարգ (այլ կիրառումներ)

Սիրամարգը հավազգիների կարգի փասիանների ընտանիքի թռչուն է։ Լինում է 2 տեսակ՝ սովորական և կապտաթև։


== Տեսակներ ==


=== Սովորական սիրամարգ ===
Արուի մարմնի երկարությունը 100-125 սմ է, պոչինը՝ 40-45 սմ, կենդանի զանգվածը՝ 4–4,25 կգ։ Բույն շինելու ժամանակ նա վառ, հարսանեկան զգեստ է «հագնում»։ Կտղուցի ժամանակ նա հովհարաձև բացում է իր՝ մինչև 130 սմ երկարության վերնապոչը (սխալմամբ անվանում են պոչ), որի երփներանգ «աչիկներով» զարդարված փետուրները շլացուցիչ են. գլուխը, պարանոցը և կրծքի մի մասը կապույտ են, մեջքը՝ կանաչ, մարմնի ստորին մասը՝ սև, գլխին՝ ոսկեգույն «թագ»։ Դրա համար էլ արու սիրամարգին անվանում են կենդանություն առած ծիածան։ Այդ երփներանգությունն ստեղծում են ոչ թե փետուրների գույները, այլ նրանց վրայի շատ նուրբ մազիկները, որոնք ծածկված են էլ ավելի մանր մազիկներով։

Էգ սիրամարգերը փոքր են, պարզ գունավորված վերնապոչի երկարացած փետուրներ չունեն։ Սիրամարգը քայլում է հպարտ, սիգաճեմ՝ կարծես հայելու առջև կոտրատվելով։
Բնադրում է գետնին, էգը դնում է 5–6 ձու և խնամքով պահպանում դրանք, բնից գրեթե չի հեռանում։ Սիրամարգերը սնվում են հիմնականում բուսական կերով, նաև միջատներով, փափկամարմիններով, մողեսներով։
Սիրամարգի շքեղ փետրազգեստը շատ վաղուց հրապուրել է մարդկանց։ Հնդկաստանում սովորական սիրամարգին պահում են իբրև կիսաընտանի գեղազարդիչ թռչուն։ Եվրոպա (Հունաստան) է բերվել հավանաբար V դարում։ Կենդանաբանական այգում մեր տեսածը սովորական սիրամարգն է։


=== Կապտաթև սիրամարգ ===
Գունավորումն ավելի վառ է։ Էգերը քիչ են տարբերվում արուներից։ Հանդիպում են Հնդկաչինում, Մալակկայում, Սումատրայում։
1936 թ-ին հայտնաբերվել են նաև աֆրիկյան սիրամարգեր, որոնք ապրում են Կոնգո գետի ավազանի անտառներում։
Վայրի սիրամարգերը բնակվում են թփուտներում, անտառների բացատներում, գետափերին։


== Արտաքին հղումներ ==
Հայկական Հանրագիտարան
Մոռենի թաղիքավոր

Մոռենի թաղիքավոր (լատ.՝ Rubus tomentosus Borkh), վարդազգիների ընտանիքի, մոռենի ցեղի բույս։ 


== Նկարագրություն ==
Փոքր թուփ է, ուղղաձիգ, երբեմն' աղեղնաձև թեքված, մինչև 1 (հազվադեպ 1,5) մ երկարությամբ անկյունավոր, մոխրաթավոտ, արևի տակ կարմրող ճյուղերով։ Փշերը
գրեթե ուղիղ են, կարճ, մինչև 2-3 (երբեմն 5) մմ երկարությամբ, սակավաթիվ։ Տերևները հնգաբաժան են, ընձյուղի վերին մասում' եռաբաժան, վերևից մերկ կամ
աստղամազմզուկապատ, ներքևից մոխրաթաղիքավոր մազմզուկապատ։ Գագաթնային տերևիկը կոթունավոր է, կողայինները նստադիր, սրածայր, հակառակ ձվաձև, էլիպսաձև, հիմքում բութ սեպաձև, ատամնասղոցաեզր։ Ծաղկաբույլերը բրգաձև են, հավաք, 6-8 սմ երկարությամբ և 3-5 սմ լայնությամբ, թաղիքամազմզուկապատ։
Բաժակաթերթիկները ևս թաղիքամազմզուկապատ են, պսակաթերթիկները' դեղնասպիտակ։ Պտուղները ձվաձև են։


== Տարածվածություն ==
Տարածված է Կովկասում, Ղրիմում, Միջին և Հարավային Եվրոպայում, Բալկաններում, Փոքր Ասիայում Իրանում։ Հայաստանի պայմաններում տարածված է Զանգեզուրում՝ ստորինից մինչև վերին լեռնային գոտին, լուսավոր անտառներում, անտառների եզրերին, խոպան հողերում։


== Ծանոթագրություններ ==
Ճապկի մացառային

Ճապկի մացառային (լատ.՝ C. stolonifera Michx), hոնազգիներ ընտանիքի, ճապկի ցեղի բույս։


== Նկարագրություն ==
Տերևաթափ թուփ է` մինչև 2,5 մ բարձրությամբ, երկար դեպի ցած հակված, գետնի հետ շփվելիս` արմատակալող ճյուղերով։ Երիտասարդ ընձյուղները ծածկված են պառկած մազիկներով, ավելի ուշ` մերկանում են, վառ կարմիր, հազվադեպ` դեղին կամ գորշակարմիր գույն ունեն։ Միջուկը լայն է, սպիտակ։ Տերևադասավորությունը հակադիր է։ Տերևները ձվաձև են կամ երկարավուն-նշտարաձև, բոլոր անցողիկ ձևերով, 6—12 սմ երկարությամբ, աստիճանաբար սրվող գագաթով, կլորավուն հիմքով, վերևի կողմից` մուգ կանաչ, ներքևի կողմից` կապտավուն, ծածկված են շատ մանր, պառկած աղվամազով, 4—6 զույգ կողմնային շղերով։ Տսրևակոթունի երկարությունը հասնում է 1 —2,5 սմ-ի։ Ծաղկաբույլերը վահանաձև են, 3—5 սմ տրամագծով, պառկած-մազմզու- 4 կապատ առանցքով։ Ծաղիկները աղոտ սպիտակավուն են, սուր ատամնավոր բաժակով և կարմիր սկավառակով։ Կորիզապտուղը գնդաձև է, մինչև 7,5 մմ լայնությամբ, կաթնասպիտակ։ Ծաղկում է մայիս-հունիս ամիսներին, հաճախ առանց ընդմիջման մինչև աշուն։ Պտուղները հասունանում են սեպտեմբեր-հոկտեմբերին և ավելի ուշ։


== Տարածվածություն ==
Տարածված է Հյուսիսային Ամերիկայում, Նյուֆաունդլենդից մինչև Մանիտոբա, հարավում՝ մինչև Վիրջինիա, Կենտուկի և Նեբրասկա։ Աճում է գետափերին, խոնավ հողերում, մացառուտներում։ Հայաստանի տարածքում մշակվում է ամենուրեք, բոլոր կլիմայական գոտիներում, ինչպես դեկորատիվ, այնպես էլ անտառային։


== Ծանոթագրություններ ==
Կաբո Վերդեի դրոշ

Կաբո Վերդեի դրոշը Կաբո Վերդեի Հանրապետության պետական խորհրդանիշերից է։ Այն սահմանված է Կաբո Վերդեի Հանրապետության Սահմանադրությամբ և դրոշի մասին օրենքով։ Կազմված է դեղին, սպիտակ, կապույտ և կարմիր գույներից ՝ լայնքի և երկայնքի 2։3 հարաբերակցությամբ։ Ընդունվել է 1992 թվականի սեպտեմբերի 22-ին։

		


== Աղբյուրներ ==
Flag of Cape Verde (անգլ.)
Սպիրիտիզմ

Սպիրիտիզմ, ոգետեսություն (լատ.՝ spiritus - հոգի, ոգի), միստիկական հոսանք, որի հիմքում ընկած է հավատը հանդերձյալ աշխարհում մեռյալների հոգիների գոյության և դրանց հետ հաղորդակցվելու հնարավորության նկատմամբ։ Ոգետեսության կողմնակիցները «մշակել» են հաղորդակցվելու ձևեր, այսպես կոչված, մեդիումիզմի հնարներ։
Ծագել է 19-րդ դարի կեսին, ԱՄՆ-ում, հետագայում տարածվել է Արևմտյան Եվրոպայի և Ամերիկայի բազմաթիվ երկրներում։ 
Գրականության մեջ օգտագործվում են նաև ոգեկոչություն, ոգեհարցություն, մեռելահարցություն տերմինները։
Վարուժան Խտշյան

Վարուժան Բարդուղիմեոսի Խտշյան (ապրիլի 7, 1937(1937-04-07), Բեյրութ, Լիբանան - դեկտեմբերի 28, 2015(2015-12-28), Բեյրութ, Լիբանան), հայ ռեժիսոր, դերասան։


== Կենսագրություն ==
1963 թվականին ավարտել է Բեյրութի համալսարանի պատմության բաժինը
1966 թվականին՝ Լոնդոնի արվեստների թագավորական ակադեմիայի թատերական բարձրագույն դպրոցը
1971-1999 թվականներին դասավանդել է Բեյրութի համալսարանում
1967 թվականից աշխատել է «Լևոն Շանթ» թատերախմբում, ապա ղեկավարել (մոտ 20 տարի) իր ստեղծած «Թատրոն-67»-ը, «Գասպար Իփեկյան», 1996-1999 թվականներին՝ մանկական թատերախմբերը


== Գործունեություն ==
Բեմադրություններից են՝ 

Լևոն Շանթի «Կայսր»
Հակոբ Պարոնյանի «Պաղտասար աղբար»
Հենրիկ Իբսենի «Մեծ վարպետ Սոլնես»
Ֆրիդրիխ Դյուրենմաթի «Մեծն Ռոմուլ»
Հակոբ Օշականի «Երկնքի ճամփով»Հայաստանում`

Սայմոնի «Զբոսայգում ոտաբոբիկ» (1979, ԵԴԹ)
Պարոնյանի «Ալաֆրանկա» (1980, Լենինականի դրամատիկական թատրոն)
Էդուարդ Օլբիի «Ո՞վ է վախենում Վիրջինիա Վուլֆից» (1982, Երևանի Սունդուկյանի անվան թատրոն)
Համաստեղի «Հայաստանի լեռներու սրնգահարը» (1983, հեռուստաթատրոն, Գրիգորի դերում՝ Խտշյան)Նկարահանվել է «Ձորի Միրոն» (1980, Հայֆիլմ) ֆիլմում։


== Ծանոթագրություններ ==


= Հղումներ =
Վարուժան Խտշյանին արժանի մեծարանք մայր հայրենիքում(չաշխատող հղում)
Պուլենվիլ

Պուլենվիլ (ֆր.՝ Poulainville), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1372 մարդ, բնակչության խտությունը` 108.89 մարդ/կմ²։ Բնակավայրը զբաղեցնում է 12.6 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 6 կմ հյուսիս։


== Բնակչություն ==


== Տնտեսություն ==
2010 թվականին ուներ 851 աշխատունակ (15-64 տարեկան)  բնակիչ, որոնցից ակտիվ էին 564-ը, իսկ ոչ ակտիվները` 287։ Ակտիվության ցուցանիշը կազմում է 66,3 %։ 564 աշխատունակ մարդկանցից աշխատել է 515 անձ (263 տղամարդ և 252 կին)։ Գործազուրկ են եղել 49 անձ (22 տղամարդ և 27 կին)։ 287 անաշխատունակներից 90-ը եղել են աշակերտներ կամ ուսանողներ, 91-ը` թոշակառուներ, իսկ 106-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Համազգային տոնը և «Մշակի» «Շ»-երը

«Համազգային տոնը և «Մշակի» «Շ»-երը», հայ բանաստեղծ Հովհաննես Թումանյանի հոդվածներից։


== Պատմություն ==
Հովհաննես Թումանյանի հոդվածներից՝ գրված 1913 թվականին։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№149) մայիսի 12-ի համարում։
Այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 271-272)։
Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։


== Ծանոթագրություններ ==
Սեզարինա

Սեզարինա  (պորտ.՝ Cezarina), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի հարավային մասում։ Մտնում է Բալի դու Ռիու դուս Բոյս գավառի կազմի մեջ։ Բնակչությունը կազմում է 8074 մարդ՝ 2007 թվականի տվյալներով։ Գրավում է 415,809 կմ2 տարածք։ Բնակչության խտությունը՝ 19,46 մարդ/կմ²։


== Վիճակագրություն ==
Համախառն ներքին արդյունքը, 2007 թվականի դրությամբ, կազմում է 103.912.765,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2007 թվականի դրությամբ, կազմում է 14.065,20 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,747 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սեզարինայի մասին
Շանթակող

Շանթակողը Հայկական տոմարի համաձայն, ցերեկվա 12 ժամերից յոթերորդի անունն է։
Սա կեսօրվա ժամերից մեկն է։


== Աղբյուր ==
Բակայ (Չերտկովսկի շրջան)

Անվան այլ կիրառումների համար տե՛ս՝ Բակայ (այլ կիրառումներ)Բակայ (ռուս.՝ Бакай), գյուղ Ռուսաստանի Ռոստովի մարզի Չերտկովսկի շրջանում։ Մտնում է Շչեդրովսկի գյուղական համայնքի կազմի մեջ։
Արսի սյուր Օբ

Արսի սյուր Օբ (ֆր.՝ Arcis-sur-Aube), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 2975 մարդ, բնակչության խտությունը` 313.49 մարդ/կմ²։ Բնակավայրը զբաղեցնում է 9.49 կմ² տարածք։


== Աշխարհագրություն ==
Գտնվում է Փարիզ քաղաքից 140 կմ արևելք, Շալոն ան Շամպայն քաղաքից` 50 կմ հարավ, Տրուա քաղաքից` 27 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1790 աշխատունակ (15-64 տարեկան) բնակիչ, որոնցից ակտիվ էին 1273-ը, իսկ ոչ ակտիվները` 517։ Ակտիվության ցուցանիշը կազմում է 71,1 %։ 1273 աշխատունակ մարդկանցից աշխատել է 1051 անձ (590 տղամարդ և 461 կին)։ Գործազուրկ են եղել 222 անձ (99 տղամարդ և 123 կին)։ 517 անաշխատունակներից 122-ը եղել են աշակերտներ կամ ուսանողներ, 196-ը` թոշակառուներ, իսկ 199-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստրոֆանտ

Ստրոֆանտ (լատ.՝ Strophanthus), շնամեռուկազգիների ընտանիքի բույսերի ցեղ։ Ծառանման լիաններ են, հազվադեպ՝ թփեր։ Տերևները հակադիր են, ամբողջական, ծաղիկները՝ կիսահովանոցում։ Սերմնարանը երկբույն է։ Պտղաթերթերը 2-ն են, հասուն վիճակում ունենում են մինչև 1 մ երկարություն։ Սերմերն ունեն մազմզոտ փումփուլ։ Հայտնի 50—60 տեսակներն աճում են արևադարձային Աֆրիկայում, Մադագասկարում, Հարավ և Հարավ-Արևելյան Ասիայում։ Ստրոֆանտի սերմերից ստացվում է ստրոֆանթին սրտային գլիկոզիդը, որը լուծույթի ձևով (ներերակային) օգտագործվում է բժշկության մեջ՝ սրտային անբավարարության դեպքում։
Աստերոիդների ցանկ (285501-285600)

Աստերոիդների ցանկ (285401-285500)  • Աստերոիդների ցանկ  • Աստերոիդների ցանկ (285601-285700)
 Աստերոիդների ցանկ (285401-285500)  • Աստերոիդների ցանկ  • Աստերոիդների ցանկ (285601-285700)
Հանուն հայրենիքի

«Հանուն հայրենիքի» (ռուս.՝ Во имя Родины), ռեժիսորներ Վսևոլոդ Պուդովկինի և Դմիտրի Վասիլևի հերոսական կինոպատմվածքը, որը հիմնված է Կոնստանտին Սիմոնովի «Ռուսները» պիեսի վրա (1942):


== Սյուժե ==
Կապիտան Սաֆանովը իր սիրելիին՝ խուզարկու Վալեչկային ուղարկում է գերմանացիների կողմից պաշարված քաղաքը, որտեղ ժամանում է նոր հրամանատարություն՝ Վերմախտի դաժան գեներալը։ Վկայակությունները փոխանցում է Սաֆանովի մայրը։ Շուտով վերջանում է խորհրդային զինվորների ուտելիքի և ջրի պաշարը, իսկ նրանք հնարավորություն չունեն դիմել իրենց աջակիցներին։ Վալեչկային հրաման է տրվում պայթեցնել կամուրջը, ինչի մասին իմանում է խորհրդային բանակում թաքնված գերմանացի լրտեսը։ Շուտով զինվորները իմանում են դրա մասին և բռնում լրտեսին, բայց նա մինչ այդ կարողացել էր ինֆորմացիան փոխանցել և գերմանացիները բռնում են Վալեչկային։ Վալեչկային օգնելու, ինչպես նաև գերմանական շտաբին սխալ տեղեկություններ տալու համար Սաֆանովը քաղաք ուղարկում է փորձառու խուզարկու լեյտենանտ Գլոբային։ Այդ ընթացքում կարմիրբանակային որդի կորցրած մայրը թունավորում է քաղաք ժամանած գերմանացի գեներալին։
Գլոբան կարողանում է գերմանական բանակի ուշադրությունը շեղել նրանց համար կարևոր ստրատեգիական կամրջից և մոլորության մեջ գցել։ Նշանակված ժամին կամրջով քաղաք գալիս է խորհրդային բանակը։ Փախչելու ժամանակ գերմանացիները կրակում են իրենց բանտարկյալի վրա, բայց Գլոբան իրեն զոհելով կարողանում է պաշտպանել Վալեչկային։


== Դերակատարներ ==
Նիկոլայ Կրյուչկով — Իվան Նիկիտիչ Սաֆանով, կապիտան
Ելենա Տյապկինա — Մարֆա Սաֆանովա Պետրովնա, կապիտան Սաֆանովի մայրը
Միխայիլ Ժարով — Իվան Իվանովիչ Գլոբա, լեյտենանտ
Մարիա Պաստուխովա — Վալեչկա, Վալենտինա Նիկոլևնա Անոշենկո, խուզարկու
Վլադիմիր Գրիբկով — Նիկոլայ Խաարտինով, բժիշկ, քաղաքապետ
Օլգա Ժիզնևա — Մարիա Նիկոլայևնա Խարտինովա
Ֆյոդոր Կուրիխին — Ալեքսանդր Վասիլևիչ Վասին, ուսանողների խմբի ղեկավար, մայոր, քաղաքի պաշտպանության շտաբի ղեկավար
Պյոտոր Ալեյնիկով — Իլին, գումարտակի կոմիսիար
Վսեվոլոդ Պուդովկին — գերմանացի գեներալ
Բորիս Պոսլավսկի — Վերներ, գերմանացի գնդապետ
Ալեքսանդր Ռումնև — Ռոզենբերգ, կապիտան, գեներալի համհարզ
Մ. Չեպել — Կոզլովսկի, Նիկոլաև քաղաքի ոստիկան
Վիկտոր Կուլակով — Սեմյոնով, հենց ինքը Կուրտ Մյուլերը, պորովոկատոր և դավաճան
Ալեքսանդրա Դանիլովա — Շուրա, կապավորուհի
Իվան Կլյուկվին — սանիտար (չկա ենթագրերում)


== Արտաքին հղումներ ==
«Հանուն հայրենիքի» «Հայրենական կինոյի հանրագիտարան» կայքում
«Հանուն հայրենիքի»(անգլ.) ֆիլմը Internet Movie Database կայքում
Չոլոմա

Չոլոմա (իսպ.՝ Choloma),  Հոնդուրասի երրորդ խոշոր քաղաքը՝ տեղակայված Կորտեսի վարչական շրջանի հյուսիս-արևմուտքում։ Այն գտնվում է Սան Պեդրո Սուլայի և Պուերտո-Կորտեսի միջև։


== Պատմություն ==
Դեռևս մինչկոլումբոսյան ժամանակներում ժամանակակից քաղաքի գտնվելու վայրից դեպի հյուսիս եղել է  Մայա ցեղի ժառանգների բնակավայրը, որը կոչվել է Տոլոմակ։  1739 թվականին Տոլոմակի բնակչությունը հավաքվել և հիմնադրել է Չոլոման քաղաքը, իսկ արդեն 1894 թվականին քաղաքն ստացել է Պարադիս անվանումը։ 39 տարի անց քաղաքի նախկին անվանումը վերականգնվել է։
19-րդ դարում տարածաշրջանում հայտնվել են բանանի պլանտացիաներ, իսկ 20-րդ դարում սկսվել է շաքարեղեգի մշակումը, սակայն հետագայում հասկացել են, որ այն արդյունավետ չէ։


== Բնակչություն ==
Ըստ 2013 թվականի մարդահամարի տվյալների՝ բնակչության թիվը կազմել է 281,263 մարդ։
Քաղաքի բնակչության թվաքանակի դինամիկան ըստ տարիների:


== Տնտեսություն ==
Վերջին տարիներին Չոլոման էժան աշխատուժի շնորհիվ դինամիկ զարգանում էր։ Մասնավորապես, քաղաքում են գտնվում բազմաթիվ արդյունաբերական ձեռնարկություններ, որոնք պատկանում են ազգային ընկերություններին։


== Սպորտ ==
Ատլետիկո Չոլոման պրոֆեսիոնալ ֆուտբոլային ակումբ է, որը 2011-2013 թվականներին խաղացել է Հոնդուրասի ազգային ֆուտբոլային լիգայում։ Նրանք իրենց տնային հանդիպումներն անցկացրել են Ռուբեն Դերաս մարզադաշտում։


== Ծանոթագրություններ ==


== Արտաքին հղումներ ==
Muni owes more than $1 million to private sand extraction company(չաշխատող հղում) In Spanish.
Choloma crece al paso de la maquila Archived 2007-11-11 at the Wayback Machine.